
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οι προηγούμενες γνωστοποιήσεις, σύμφωνα με το 
άρθρο 4β του Ν. 703/77, όπως ισχύει, των συγκε¬ 
ντρώσεων των εταιρειών: 1) ΡπδΙαηά (ΡπΙο Ροπιο) 
ΟοορΘΓΗίίθ Β.Α., 2) ΖυίνθίοοορβΓαΙίθ ΟοόθΓϋο ϋ.Α„ 

3) ΟοορβΓσΙίνβ ΖυίνθΙίηάυείΓίθ Τννββ ΡΓονίποίση 
Β.Α., και 4) ΟοορβΓδΙίνβ ΖυίνβΙίηάυεΙπθ «ϋΕ Ζυίά - 
ΟοεΙ -ΗοθΚ» Β.Α. 1 

Η αίτηση λήψης ασφαλιστικών μέτρων της Εταιρείας 
με την επωνυμία «ΒΙΟΛΕΞ - ΒΙΟ Α.Β.Ε.Ε.» κατά των 
Εταιρειών με την επωνυμία «ΟΙΙΗΑΟΕΙΙ ΒΑΤ- 
ΤΕΗΙΕ5 ϋΜΙΤΕΟ» και «0υΡΑ0Εϋ_8.ρ.Α.» . 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

ΑΠΟΦΑΣΗ 110/1998 (1) 

Οι προηγούμενες γνωστοποιήσεις, σύμφωνα με το άρθρο 
4βτου Ν. 703/77, όπως ισχύει,τωνσυγκεντρώσεωντων 
εταιρειών: 1) ΡπεΙαηά (ΡπΙο Οοπιο) ΟοορβιαΙιβ Β.Α., 2} 
ΖυίνβΙοοορθταΙίβ ΟοΒθγοο υ.Α., 3) ΟοορθΓεΙίνβ 
ΖυίνθΙίηάυδΙπβΤννβθΡΓονίηοίβπ Β.Α., και 4) ΟαορθΓαϋνβ 
ΖυίνβΙίηάυείΓίβ «ϋΕ Ζυίά - Οοεί - ΗοβΙ<» Β.Α. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου 
Ανάπτυξης (Γ. Γ. Εμπορίου) την 12η Ιανουάριου 1998. η¬ 
μέρα Δευτέρα και ώρα 10.30 π.μ. με την εξής σύνθεση: 
Πρόεδρος: Σταύρος Αργυρόπουλος. 

Μέλη: Βλάσιος Ασημακόπουλος, 

Μιχαήλ Φράγκος, κωλυόμενου του τακτικού Νικ. 
Σακελλαρόπουλου, 

Χαρίλαος Χάρακας, 

Κων/νος Ηλιόπουλος, 

Λεωνίδας Νικολούζος, 

Ιωάννης Κατσουλάκος. 

Γραμματέας: Ελένη Βασιλειάδου, κωλυόμενης της τα¬ 
κτικής Αλεξάνδρας - Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοιπρο- 
σκληθέντα, δεν προσήλθαν λόγω κωλύματος. 


Θέμα της συνεδριάσεως ήταν οι προηγούμενες γνω¬ 
στοποιήσεις, σύμφωνα με το άρθρο 4βτου Ν. 703/77, ό¬ 
πως ισχύει, των συγκεντρώσεων των εταιριών: 1) 
ΡπβεΙάηά (ΡπΙο ϋοηηο) ΟοορθΓθΙίβ Β.Α., 2) 

ΖυίνβΙοοορβΓθίίθ ΟοΙοθγοο υ.Α., 3) ΟοορβΓθίίνθ 

ΖυίνβΙίηάυείπθ Τννβθ Ρτονίηοίβη Β.Α. και 4) ΟοορθΓαΐίνθ 
ΖυίνθΙίηάυείΓίθ «ϋθ Ζυίά- ΟοεΙ-ΗοθΚ» Β.Α. 

Στη συνεδρίαση παρέστησαν οι κλητευθείσες εταιρίες 
δια των πληρεξουσίων δικηγόρων τους Ιωαν. Βαρότσου 
και Παναγ. Καπλανίδη - Σωτηρόπουλου. 

Στην αρχή της συζητήσεως το λόγο έλαβε η Γενική ει- 
σηγήτρια της Γραμματείας, η οποία ανέπτυξε τη γραπτή 
εισήγηση της Υπηρεσίας και πρότεινε να μην απαγορευ- 
θούν οι υπό κρίση συγκεντρώσεις. 

Κατόπιν, το λόγο έλαβαν οι πλη ρεξούσιοι δικηγόροι των 
ανωτέρω εταιριών, οι οποίοι ανέπτυξαν τις απόψεις τους, 
απάντησαν σε ερωτήσεις που τους υπέβαλαν ο 
Πρόεδρος και τα Μέλη της Επιτροπής και ζήτησαν την έ¬ 
γκριση των συγκεντρώσεων. 

Η Επιτροπή Ανταγωνισμού συνήλθε σε Διάσκεψη την 
10η Φεβρουάριου 1998, ημέρα Τρίτη και ώρα 12.30 μ.μ. 
στην αίθουσα 611 του Υπουργείου Ανάπτυξης (Γ.Γ. 
Εμπορίου), κατά την οποία, αφού έλαβε υπ' όψη της τα 
στοιχείατου φακέλου την Εισήγηση της Γραμματείας, τις 
απόψεις που διετύπωσαν, εγγράφως και προφορικούς, τα 
ενδιαφερόμενο μέρη κατά την συζήτηση της υποθέσεως 
και το υπόμνημα που υποβλήθηκε, σκέφθηκε ως εξής: 

I. Στις 13.11.1997 οι κάτωθι τέσσερις ολλανδικοί συνε¬ 
ταιρισμοί, ήτοι 1) Ρπθεώπά (Ρποο Οογπο) ΟοορθΓθίίθ Β.Α 
μεέδρατο ΙββυνναΓάβη Ολλανδίας (ΡθΙθΓ$Ιυγνβ53ηίννθ9 
1, Ρ.Ο. Βοχ 1666, 8901 ΒΖ ύβθυνναΓάβη, Τάθ ΝθίάθΓίαπάδ}, 
στο εξής ΡπθΞίαηά, 2) Ζυίνθίοοορβταίίβ ΟοάθΓσο υ.Α με έ¬ 
δρα το Ζυίράβη Ολλανδίας (Ρίβΐ ΗθίηδίΓθαΙ 11, Ρ.Ο. Βοχ 
91, 7200 ΑΒ Ζυίρίΐθη, Τάβ ΝθΙάβΓίαηάε), στο εξής 
ΟοΡθγοο, 3) ΟοορθΓθίίθνθ Τιλ/θθ ΡΓονίηοίβη Β.Α, με έδρα 
το \Λ/θΓΐ<υΓη (3ροθΓάί]Ι<21, Ρ.Ο. Βοχ 2, 87100 ΑΑ ννοΓ^υπι, 
Τάθ ΝθίΗθΓίαηάδ), στο εξής Τννθθ Ρτονίηοίθη, και 4) 
ΟοορθΓ3ΐίβνθΖυίνΘΐίηάυ5ίπβ«ΟβΖυίά-Οθ5ί-ΗθθΙ<»Β.Α. με 
έδρα το ΟοεΙθηνοίάθ Ολλανδίας (Ναηηίηςιαν/θρ 20, Ρ.Ο. 
Βοχ 12,8430 ΑΑ Οοείβη/νοΙάβ, Τίιβ ΝβΙήθτΙθηάδ) στο εξής 
Ζ.Ο.Η, υπέβαλαν στη Γραμματεία της Επιτροπής 
Ανταγωνισμού Σχέδιο Συμβάσεως Συγχωνεύσεως μετα¬ 
ξύ τους σύμφωνα με το ολλανδικό δίκαιο, το οποίο μάλι- 

στα την επομένη (14.11.1997) υπεγράφη από τους νόμι¬ 
μους εκπροσώπους τους και επίτη βάσειτου οποίου προ- 
β\έπεται όχι οι συγχωνευόμενοι συνεταιρισμοί θα εξαφα- 
νισθούν ως αυτόνομα νομικά πρόσωπα και στην θέση 
τους θα δημιουργηθεί ένας καινούργιος συνεταιρισμός 
υπό την επωνυμία ΖυίνθΙοοορθΓΗίίβ άθ Ζονεπ ΡΐΌνίποίβη 
υ.Α με έδρα το ΜβρρβΙ Ολλανδίας (στο εξής ΖΖΡ). 

Σύμφωνα με την ως άνω Σύμβαση της 14.11.1997 προε- 
βλέφθη ότι η συγχώνευση θα ολοκληρώνονταν σε περισ¬ 
σότερα του ενός στάδια, έως τις 27.12.1997. Ειδικότερα 
θα προηγείτο η έγκριση της συγχωνεύσεως από τις 
Γενικές Συνελεύσεις των μελών των συγχωνευομένων συ¬ 
νεταιρισμών μέχρι τις 17.12.1997 και θα ακολουθούσε 
στις 27.12.1997 η υπογραφή της συμβολαιογραφικής 
πρσξεως της συγχωνεύσεως, πράγματο οποίο έγινε. 

Ο συνεταιρισμός Ρπθ5ΐ3ηά παράγει και εμπορεύεται γα¬ 
λακτοκομικά προϊόντα, τα οποία πωλεί και στην Ελλάδα 
μέσω της ελληνικής θυγατρικής της εταιρίας υπό την ε¬ 
πωνυμία «Φρήσλαντ Ελλάς ΑΕΒΕ, Ανώνυμη Εμπορική και 
Βιομηχανική Εταιρία γάλακτος, γαλακτομικώνπροϊόντων 
και παιδικών τροφών». Ο συνεταιρισμός ΟοΡθγόο παρά¬ 
γει και εμπορεύεται γαλακτομικά προϊόντα και χυμούς 
φρούτων, τα οποία πωλεί και στην Ελλάδα είτε απ'ευθεί- 
ας είτε μέσω ανεξαρτήτων εμπόρων-διανομέων. Ο συνε¬ 
ταιρισμός Ζ.Ο.Η παράγει και εμπορεύεται γαλακτομικά 
προϊόντα, τα οποία εξάγουν στην Ελλάδα ανεξάρτητοι Ολ¬ 
λανδοί έμποροι. Τέλος ο συνεταιρισμός Τννβθ ΡΓονίηοϊβπ 
παράγει και εμπορεύεται ομοίως γαλακτομικά προϊόντα, 
τα οποία όμως δεν εξάγονται στην Ελλάδα 

II. Σύμφωνα με το άρθρο 4 παραγρ. 2, Ν 703/77. όπως ι¬ 
σχύει σήμερα, συγκέντρωση πραγματοποιείται: α) όταν 
συγχωνεύονται με κάθετρόπο δυο ή περισσότερες προη¬ 
γουμένως ανεξάρτητες επιχειρήσεις, β) όταν ένα ή πε¬ 
ρισσότερα πρόσωπα που ελέγχουν ήδη μία τουλάχιστ ον 

επιχείρηση, ή μία ή περισσότερες επιχειρήσεις, αποκτούν 

άμεσα ή έμμεσα τον έλεγχο του συνόλου ή τμημάτων μιάς 
ή περισοοτέρων άλλων επιχειρήσεων. 

Η συγχώνευση των τεσσάρων συνεταιρισμών σε ένα 
συνεταιρισμό, η οποία στην συγκεκριμένη πεοίπτωση συ- 
νετελέσθη κατά το ολλανδικό δίκαιο, αποτελεί συγκέ¬ 
ντρωση υπό την έννοια του άρθρου 4, παρ.2. εδαφ.α Ν. 
703/77 και επομένως υπόκειται στις σχετικές με τις συ¬ 
γκεντρώσεις ρυθμίσεις του νόμου αυτού. 

ΜΙ. Σύμφωνα με το άρθρο 32 Ν. 703/77, όπως ισχύει σή¬ 
μερα, ο νόμος αυτός εφαρμόζεται σε όλους τους περιο¬ 
ρισμούς του ανταγωνισμού που επενεργούν ή μπορούν 
να επενεργήσουν στη χώρα, έστω και αν αυτοί οφείλονται 
σε συμφωνίες ή εναρμονισμένες πρακτικές μεταξύ επι¬ 
χειρήσεων ή συγκεντρώσεις επιχειρήσεων που πραγμα¬ 
τοποιούνται έξω από αυτή. Το αυτό ισχύει, σύμφωνα με 
την ίδια διάταξη και για την καταχρηστική εκμεταλευση 
δεσπόζουσας Οέσεως ή την κατάχρηση σχέσεως οικονο¬ 
μικής εξαρτήσεως. 

Η συγκέντρωση μεταξύ των συγχιω/ευομένων ολλανδι¬ 
κών συνεταιρισμών πραγματοποιείται μεν εκτός 
Ελλάδος, πλην όμως έχει ή μπορεί να έχει ως αποτέλεσμα 
τον περιορισμό του ανταγωνισμού στην ελληνική ανορά 
των γαλακτομικών προϊόντων, αφού τα προϊόντα των 
τριών από αυτούς, ήτοι τα προϊόντα των ΕπβεΙαπά, 
ΟοόβΓΟΟ, Ζ.Ο.Η, πωλούνται στην Ελλάδα, ο ένας μάλιστα 
από τους τρεις αυτούς, ο ΡιϊθεΙαηά, έχει ιδρύσει και θυ¬ 
γατρική εταιρία στην Ελλάδα, μέσω της οποίας διακινεί 
στην χώρα τα προϊόντα του αυτά. Κατά συνέπειαν η συ¬ 


γκέντρωση αυτή εμπίπτει στο πεδίο εφαρμογή του Ν. 
703/77. 

IV. Σύμφωνα με το άρθρο 4β, παραγρ. 1 του Ν. 703/77, ό¬ 
πως η διατάξη αυτή ισχύει σήμερα, κάθε συγκέντρωση ε¬ 
πιχειρήσεων πρέπει να γνωστοποιείται στην Επιτροπή 
Ανταγωνισμού μέσα σε δέκα (10) εργάσιμες ημέρες από 
την σύναψη της συμφωνίας ή την δημοσίευση της προ¬ 
σφοράς ή ανταλλαγής ή την απόκτηση συμμετοχής, που 
εξασφαλίζει τον έλεγχο της επιχειρήσεως. όταν: 

α) το μερίδιο αγοράς των προϊόντων ή υπηρεσιών που 
αφορά η συγκέντρωση, στ,ως αυτό ορίζεται στο άρθρο 
4στ, αντιπροσωπεύει στην εθνική αγορά ή σε ένα σημα¬ 
ντικό σε συνάρτηση με τα χαρακτηριοτικάτων προϊόντων 
ή των υπηρεσιών τμήμα της, τουλάχιστον 25% του συνο¬ 
λικού κύκλου εργασιών που πραγματοποιείται με τα προϊ¬ 
όντα ή τις υπηρεσίες που θεωρούνται ομοειδή από τον κα¬ 
ταναλωτή λόγω των ιδιοτήτων, της τιμής τους και της χρή¬ 
σης για την οποία προορίζονται ή 
β) ο συνολικός κύκλος εργασιών όλων των επιχειρήσε¬ 
ων που συμμετέχουν στην συγκέντρωση, κατά τα οριζό¬ 
μενα σιο άρθρο 4ατ, ανέρχεταιτουλάχιστον στο σε δραχ¬ 
μές ισόποσο των πενήντα εκατομμυρίων (50.000.000) 
Ευρωπαϊκών Λογιστικών Μονάδων (ΕΟΙΙ) και δύο τουλά¬ 
χιστον από τις συμμετέχουσες επιχειρήσεις πραγματο¬ 
ποιούν κάθε μία χωριστά στην εθνική αγορά συνολικό κύ¬ 
κλο εργασιών άνω του οε δραχμές ισόποσου των πέντε ε¬ 
κατομμυρίων (5.000.000) Ευρωπαίκούν Λογιστικίόν 
Μονάδων (ΕΟΙΙ). 

Οι παράγραφοι εξά/ιλου 2,3 και 4 του αυτού άρθρου 4β 
ορίζουν ότι η προθεσμία των δέκα (10) ημέρων αρχίζει α¬ 
πό την επέλευση της πρώτης από τις πράξεις που αναφέ- 
ρονται στην παράγραφο 1, ότι ως προς τους υπόχρεους 
προς γνωστοποίηση εφαρμόζεται η παράγραφος 2 του 
άρθρου 4α, δηλ. όταν η συγκέντρωση αποτελεί αντικείμε¬ 
νο συμφωνίας, κάθε μία από τις συμμετέχουσες επιχειρή¬ 
σεις υποχρεούται να γνωστοποιήσει την συμφωνία, ενώ 
στις υπόλοιπες περιπτώσεις οι επιχειρήσεις ή ομάδες 
προσώπων ή επιχειρήσεων που αποκτούν έλεγχο στο σύ¬ 
νολο ή σετμήματα μίας ή περισσοτέρων επιχειρήσεων και 
ότι τέλος σε περίπτωση υπαίτιας παραβάσεως της υπο- 
χρεώσεως προς γνωστοποίηση η ΕΑ επιβάλλει πρόστιμο 
ύψους μέχρι 7% του συνολικού κύκλου εργασιών των 
συμμετεχουσών επιχειρήσεων. 

Και οιτέσσερις συμμετέχοντες στη συγκέντρωση συνε¬ 
ταιρισμοί γνωστοποίησαν, ως όφειλαν, στην ΕΑτην από 
14.11.1997 συμφωνία τους στις 13.11.1997, δηλ. εντός 
της υπάτου νόμου προβλεπομένηςπροθεσμίας. Είχαν δε 
πράγματι υποχρέωση γνωστοποιήσεως σύμφωνα με το 
άρθρο 4β, διότι πληρούται οπωσδήποτε το ένατουλάχι- 
οτον από τα δύο εναλλακτικά κριτήρια του νόμου, ήτοι το 
κριτήριο του κύκλου εργασιών. Συγκεκριμένα ο παγκό¬ 
σμιος κύκλος εργασιών των τεσσάρων συγχωνευομένων 
συνεταιρισμών ΡπβεΙπηά, ΟοΙοθγοο. Ζ.Ο.Η και Τννθβ 
Ρτονίηοίθη για το έτος 1996 ανήλθε σε ΕΟϋ 
2.084.898.018, 1.753.209.697, 253.504.645 και 

269.899.525 αντιστοίχως και επομένως ο συνολικός πα¬ 
γκόσμιος κύκλος εργασιών αυτών ανήλθε σε ΕΟΙΙ 
λ. 361.511.877, ήτοι υπερέβη κατά πολύ το όριο των ΕΟυ 
ο.ΰΟΟ.ΟΟΟ που θέτει ο νόμος. Εξ άλλου δύο από τους 
συγχωνευόμενους συνεταιρισμούς, ο ΡιίθδΙππά και ο 
ΟοΡθιόο, είχαν κύκλο εργασιών για το 1996 στην ελληνι¬ 
κή αγορά ΕΟϋ 135.496.810 και 14.689.054 αντιστοίχως, 
ήτοι ο καθένας τους υπερέβη κατα πολύ τα όριο των 

5.000.000 ΕΟυ, το οποίο επίσης θέτει (σωρευτικώς) ο νό¬ 
μος. 

V. Σύμφωνα με την διάταξη του άρθρου 4γ.παραγρ.1 Ν. 
703/77 όπως η διάταξη αυτή ισχύει σήμερα, με απόφαση 
της Επιτροπής Ανταγωνισμού απαγορεύεται κάθε συγκέ¬ 
ντρωση επιχειρήσεων, που υπόκειται σε προηγούμενη 
γνωστοποίηση και η οποία μπορεί να περιορίσει σημαντι¬ 
κά τον ανταγωνισμό στην εθνική αγορά ή σε ένα σημαντι¬ 
κό σε συνάρτηση με το χαρακτηριστικά των προϊόντων ή 
υπηρεσιών τμήμα της και ιδίως με την δημιουργία ή ενί¬ 
σχυση δεσπόζουσας θέσης. 

Εξάλλου κατά την διάταξη του άρθρου 4γ, παραγρ. 2, 
για την εκτίμηση της δυνατότητας μιας συγκεντρώσεως 
να περιορίσει σημαντικά τον ανταγωνισμό υπό την έννοια 
της παραγρ. 1 του αυτού άρθρου λαμβάνονται υπ’όψη ι¬ 
διαίτερα η διάρθρωση όλων των σχετικών αγορών, ο 
πραγματικός ή δυνητικός ανταγωνισμός εκ μέρους επι¬ 
χειρήσεων εντός ή εκτός Ελλάδος, η ύπαρξη νομικών ή 
πραγματικών εμποδίων εισόδου στην αγορά, η θέση των 
ενδιαφερομένων επιχειρήσεων στην αγορά και η χρημα¬ 
τοδοτική και οικονομική δύναμή τους, οι δυνατότητες επι¬ 
λογής των προμηθευτών και των χρηστών από τις επιχει¬ 
ρήσεις και από άλλες ανταγωνιστικές ή δυνητικά ανταγω¬ 
νιστικές επιχειρήσεις, η πρόσβασή τους στις πήγες 
εφοδιαομοΰ η στις αγορές διάθεσης των προϊόντων, η ε¬ 
ξέλιξη της προσφοράς και της ζητήσεως των οικείων α¬ 
γαθών και υπηρεσιών, τα συμφέροντα των ενδιαμέσων 
και τελικών καταναλωτών και η συμβολή στην εξέλιξη της 
τεχνικής και οικονομικής προόδου, υπό τον όρο ότι η εξέ¬ 
λιξη αυτή είναι προς το συμφέρον των καταναλωτών και 
δεν αποτελεί εμπόδιο για τον ανταγωνισμό. 

Τέλοςτο άρθρο 4δ (όπως αυτό ισχύει σήμερα) ορίζει ό¬ 
τι η Επιτροπή Ανταγωνισμού εξετάζει την συγκέντρωση 
μόλις υποβληθεί η σχετική προηγούμενη γνωστοποίηση 
(παρ. 1), και αν διαπιστώσει ότι η γνωστοποιηθείσα συ¬ 
γκέντρωση εμπίπτει στο πεδίο εφαρμογής του άρθρου 4β 
παρ. 1 εισάγεται μέσα σε ένα μήνα από την ημερομηνία 
γνωστοποιήσεως στην Επιτροπή Ανταγωνισμού (παρ.3). 
Αν η Επιτροπή Ανταγωνισμού διαπιστώσει ότι η γνωστο¬ 
ποιηθείσα συγκέντρωση, μετά τυχόν τροποποιήσεις που 
επέφεραν οι συμμετέχουσες επιχειρήσεις, δεν μπορεί να 
περιορίσει σημαντικά τον ανταγωνισμό, εκδίδει σχετική α¬ 
πόφαση μέσα σε προθεσμία δύο μηνών από την εισαγω¬ 
γή της υποθέσεως σε αυτή (παρ.4), ενώ αν διαπιστώσει ό¬ 
τι μπορεί να περιορίσει σημαντικά τον ανταγωνισμό, εκδί¬ 
δει μέσα στην αυτή προθεσμία απόφαση, με την οποία 
απαγορεύει την πραγματοποίηση της συγκεντρώσεως 
(παρ.6). 

Στην προκειμένη περίπτωση διαπιστώθηκαν τα εξής: 

1. Η σχετική αγορά των προϊόντων περιλαμβάνει το σύ¬ 
νολο των προϊόντων που θεωρούνται από τον καταναλωτή 
εναλλάξιμα ή δυνάμενα να υποκατασταθούν μεταξύ τους 
λόγω των χαρακτηριστικών τους, των τιμών τους και της 
σκοπούμενης χρήσης τους. Σχετική αγορά, στην οποία 
δραστηριοποιούνται οι συγχωνευόμενοι συνεταιρισμοί εί¬ 
ναι από πλευράς προϊόντος τα γαλακτομικά προϊόντα και 
από γεωγραφικής πλευράς το σύνολο της ελληνικής επι¬ 
κράτειας. Τα γαλακτομικά προϊόντα υποδιαιρούνται σεπέ- 
ντε σχετικές αγορές, ήτοι τα τυροκομικά προϊόντα, το τυ¬ 
ρόγαλα, το γάλα, τα γαλακτομικά προϊόντα μακράς διάρ¬ 
κειας (κρέμα γάλακτος) και τις παιδικές τροφές. 

Τα τυροκομικά προϊόντα με την σειρά τους διακρίνο- 


νται, ανάλογα με την προέλευση του γάλακτος (αιγοπρό- 
βειο ή αγελαδινό) σε τρεις επιμέρους σχετικές αγορές, 
αυτήν των μαλακών τυριών και τυριών τυρογάλακτος 
(λευκά τυριά), όπως λ.χ. φέτα, ανθότυρο, μηζύθρα, μα¬ 
νούρι κ.λ.π., αυτήν των ημίσκληρων τυριών (κυρίως κίτρι¬ 
να τυριά), όπως λ.χ. κασέρι, θάθΐη, οουάα, κ.λ.π. και των 
ακλήρων τυριών (κυρίως κίτρινα τυριά), όπως λ.χ. κεφα- 
λογραβιέρα. γραβιέρα κ.λ.π, Οι τρεις κατηγορίες αυτές 
τυριών είναι εν μέρει μόνον εναλλάξιμες μεταξύ τους Στο 
σύνολ,ο της αγοράς τυριών στην Ελλάδα οι συνεταιρισμοί 
Ριϊθείθπό. ΟοόθΓσο και Ζ.Ο.Η (ο συνεταιρισμός Τννβθ 
Ρΐ'ονίπσίθ π δεν δράστη ριοπο ιείται) είχαν κατά τα έτη 1995 
και 1996 από κοινού ένα μερίδιο αγοράς γύρω στο 11%. 
Στην ειδικότερη αγορά των η μίσκληρων τυριών το μερίδιο 
αγοράς τους ανέρχονταν περίπου σε 20%. 

Στην ελληνική αγορά του τυρόγαλου ή ορού γάλακτος 
(ννίπβγ) οι συνεταιρισμοί Ρπθεΐαηά, Οοόθίοο και Ζ.Ο.Η (ο 
συνεταιρισμός Τννβθ Ρτονίποίθη δεν δραστηριοποιείται) 
είχαν κατάτα έτη 1995 και 1996 από κοινού ένα μερίδιο α¬ 
γοράς γύρω στο 2,3%. 

Η αγορά του γάλακτος χωρίζεται σε πέντε τουλάχιστον 
επιμέρους αγορές, το λευκό φρέσκο παστεριωμένο (πλώ¬ 
ρες, πμιαποβουτυρωμένο και αποβουτυοωμένο), το συ- 
μπεπυκνωμένο εβαπορέ, το συμπεπυκνωμένο ζαχαρού¬ 
χο, το σοκολατούχο παστεριωμένο και το μακράς διάρ¬ 
κειας (υ.Τ.Η) λευκό και σοκολατούχο. Αντο γάλα υψηλής 
παστεριώοεως (λευκό), το οποίο πρόσφατα κυκλοφόρη¬ 
σε στην αγορά ως νέο προϊόν, θεωρήθει ως διαφορετικό 
προϊόν από το φρέσκο (λευκό) παστεριωμένο, τότε υπάρ¬ 
χει και έκτη σχετική αγορά στο γάλα. Τα μερίδια αγοράς 
που καταλαμβάνουν οι συγχωνευόμενοι συνεταιρισμοί 
στις επί μέρους αγορές του γάλακτος είναι τα εξής: στο 
φρέσκο παστεριωμένο 0%, στο συμπεπυκνωμένο εβαπο¬ 
ρέ 57% (δραστηριοποιείται μόνον ο συνεταιρισμός 
ΡπθεΙβπά). στο συμπεπυκνωμένο ζαχαρούχο 22% (δρα¬ 
στηριοποιείται μόνον ο συνεταιρισμός ΡπβεΙεηά) και στην 
συνολική αγορά σοκολατούχου γαλακτος (παστεριωμέ¬ 
νου και μακράς διάρκειας ϋ.Τ.Η) 6,8% (δραστηριοποιεί¬ 
ται μόνον ο συνεταιρισμός ΡιϊθδΙαηά). 

Στην αγορά των γαλακτοκομικών προϊόντων μακράς 
διάρκειας ο συνεταιρισμός ΡάΘεΙεπά δραστηριοποιείται 
στην παραγωγή κρέμας γάλακτος, στην αγορά της οποί¬ 
ας κατέχει ενα μερίδιο αγορας 1.6%. 

Στη αγορά των παιδικών τροφών ο συνεταιρισμός 
ΡπβεΙ&ηά δοαστηριοποιείται στην παραγωγή βρεφικού 
γάλακτος σε σκόνη, παιδικών κρεμών με γάλα σε σκόνη 
και κακαούχου ροφήματος σε σκόνη (Ηοπιο), τα δε αντί¬ 
στοιχα μερίδια αγοράς του είναι 8%, 21,5% και 28%. 

Συμπερασματικά μόνον στις δύο πρώτες αγορές, ήτοι 
των τυ ροκομικών και το υ τυρόγαλου δραστηριοποιούνται 
οι τρεις από τους τέασερις συγχωνευόμενους συνεταιρι¬ 
σμούς (ΕπβδΙαπά, ΟοόβΓοο και Ζ.Ο.Η), οι οποίο μαζί έχουν 
ένα μερίδιο αγοράς της τάξεως του 11 % (ή 20% στα ημί- 
σκληρα τυριά) και 2,3% αντίστοιχα, τα οποία δεν δημι¬ 
ουργούν σημαντικό πρόβλημα στον ανταγωνισμό, αφού 
στις αγορές αυτές δραστηριοποιούνται πολλές ισχυρές 
ανταγωνιστικές επιχειρήσεις, ιδίως ελληνικές όπως λ.χ. 
ΔΩΔΩΝΗ, ΜΕΒΓΑΛ, Υιοί Δ. ΚΟΛΙΟΥ, ΦΑΓΕ κ.α, οι οποίες 
είναι παραγωγοί, ιδίως λευκών τυριών, κασεριού και 
σκληρών τυριών. Εξάλλου στον κλάδο αυτόν πραγματο¬ 
ποιούνται σημαντικές εισαγωγές, ιδίως οε κίτρινα τυριά, 
ημίσκληρα και σκληρά από πολλές χώρες της 
Ευρωπαϊκής Κοινότητας. 

Στις τρεις άλλες αγορές (γάλα, γαλακτοκομικά προϊό¬ 
ντα μακράς διάρκειας και παιδικές τροφές) δραστηριο¬ 
ποιείται μία μόνο από τις συγχωνευόμενες επιχειρήσεις, ο 
συνεταιρισμός ΡπβεΙαηά. Κατά συνέπειαν η συγκέντρωση 
δεν επηρεάζει καθόλου τα μερίδια αγοράς, τα οποία πα¬ 
ραμένουν αμετάβλητα. Ενπάση περιπτώση τα μερίδια αυ¬ 
τά δεν είναι υψηλά, με εξαίρεση την επί μέρους αγορά του 
συμπεπυκνωμένου εβαπορέ, στην οποία ο συνεταιρισμός 
ΡιϊβεΙαπά κατέχει μερίδιο 57%. Αν όμως ληφθεί υπ'όψη η 
έστω μερική υποκατάσταση που υπάρχει μεταξύ του συ¬ 
μπεπυκνωμένου εβαπορέ και του λευκού φρέσκου πα¬ 
στεριωμένου γάλακτος ή του γάλακτος μακράο διάρκει¬ 
ας, τότε το ποσοστό αυτό κατέρχεται αρκετά. Ενπάση πε¬ 
ρίπτωση και στις τρεις προαναφερθείσες αγορές (γάλα, 
γαλακτοκομικά προϊόντα μακράς διάρκειας και παιδικές 
τροφές) επικρατεί ισχυρός πραγματικός ανταγωνισμός. 
Στις αγορές του συμπεπυκνωμένου εβαπορέ, του ζαχα¬ 
ρούχου καιτου σοκολατούχου μακράς διάρκειας βασικός 
•ανταγωνιστής του συνεταιρισμού ΡποεΙαπά είναι η 
ΝΕ3ΤΙ_Ε, η οποία έχει μερίδια αγοράς της τάξεως περί¬ 
που του 26%, 60% και 39,5% αντίστοιχα. Στο συμπεπυ- 
κνωμένο εβαπορέ σημαντικό μερίδιο κατέχουν και τα λε¬ 
γάμενα προϊόντα ριϊναΐβ ΙαόβΙ, δηλ. προϊόντα χωρίς επώ¬ 
νυμη φίρμα, τα οποία εισάγονται στην Ελλάδα με το 
εμπορικό σήμα της αλυσίδας Υπεραγοράς που τα πωλεί 
στον τελικό καταναλωτή και συνήθως διατίθενται σε χα¬ 
μηλότερη τιμή από τα λεγάμενα επώνυμα. Στο σοκολα- 
τούχο μακράς διάρκειας το μεγαλύτερο μερίδιο αγοράς 
κατέχει η ελληνική εταιρία ΦΑΓΕ με 48% περίπου. Η τε¬ 
λευταία αυτή εταιρία κατέχει και το υψηλότερο μερίδιο α¬ 
γοράς (50%) και στην αγοράτης κρέμας γαλάκτος (γαλα¬ 
κτοκομικά προϊόντα μακράς διάρκειας). 

Στις παιδικές τροφές οι κυρκπεμοι ανταγωνιστές του 
συνεταιρισμού ΡπθεΙαηά είναι >ι ακόλουθοι: στο βρεφικό 
γάλα σε σκόνη η ΝϋΜΙ!_, π ΚΕοΓΣΕ και η ΒΕΒΕΕΑΟμε με¬ 
ρίδια αγοράς αντίστοιχα 60%. 13,4% και 15% περίπου και 
στις παιδικές κρέμες με γάλα σε σκόνη η ΝϋΜΙΙ_, η 
ΝΕ5ΤΕΕ και ο ΓΙΩΤΗΣ με μερίδια αγοράς αντίστοιχα 53%, 
12% και 10%. 

2. Εξ άλλου σε όλες τις αγορές, τις οποίες αφορά η κρί¬ 
νοι ιενη συγκέντρωση, υπάρχει και δυνητικός ανταγωνι¬ 
σμός, αφού για την είσοδο νέων επιχειρήσεων δεν υπάρ¬ 
χουν νομικά ή τεχνικά εμπόδια, η δαπάνη για την απόκτη¬ 
ση τεχνογνωσίας και εξοπλισμού δεν είναι ιδιαίτερα 
υψηλή και το μεταφορικό κόστος δεν είναι απαγορευτικό. 
Εξαίρεση αποτελούν εν μέρει οιπαιδικέςτροφές, ιδίωςτο 
βρεφικό γάλα σε σκόνη, όπου αφ'ενός για την θέση σε κυ¬ 
κλοφορία των προϊότων αυτών απαιτείται να πληρούνται 
ορισμένες νομικές προϋποθέσεις (έγκριση κυκλοφορίας 
από τον Ε.Ο.Φ, διάθεση μόνον μέσω φαρμακείων, απαγό¬ 
ρευση διαφημίσεως στο ευρύ καταναλωτικό κοινό, αλλά 
απλώς ενημέρωση μαιευτήρων και παιδιάτρων), ενώ 
αφ’ετέρου υπάρχουν και ουσιαστικές δυσχέρειες, όπως 
λ,χ. υψηλή τεχνολογία και επιστημονική έρευνα που απαι¬ 
τούν διάθεση μεγάλων κεφαλαίων, έτσι ώστε τελικά η εί¬ 
σοδος στην αγορά νέων επιχειρήσεωννα είναι δυνατή μό¬ 
νο σε μεγάλες και εξειδικευμένες επιχειρήσεις. Κατ’ακο- 
λουθίαν ο δυνητικός ανταγωνισμός στην αγορά ειδικώς 
των παιδικών τροφών είναι σημαντικά μειωμένος. 

Η χρηματοδοτική και οικονομική δύναμη καιτωντεσσά- 
ρων συγχωνευομένων συνεταιρισμών, ιδιαιτέρως δετών 
ΡπβεΙαηά και ΟοΡετσο, είναι αρκετά ισχυρή, εξισορροπεί¬ 
ται όμως από την εξίσου ισχυρή χρηματοδοτική και οικο¬ 


νομική δύναμη των κυριοτέρωνπροαναφερθεισών αντα¬ 
γωνιστικών τους επιχειρήσεων, ελληνικών και ξένων. 

Με βάση όλα τα ανωτέρω συνάγεται ότι με την υπό κρί¬ 
ση συγκέντρωση οπραγμσπκός ανταγωνισμός δεν θα πε- 
ριορισθεί, ή εν πάσει περιπτώσει δεν θα περιορισθεί ση¬ 
μαντικά, ενώ ταυτοχρόνως δεν εμποδίζεται ούτε ο δυνη¬ 
τικός ανταγωνισμός. 

VI. Σύμφωνα μιε την διάταξη του άρθρου 4ε, παρ. 1 Ν, 
703/77, όπως ισχύει σήμερα «Με την επιφύλαξη των δια- 
τάξεωντων παραγράφων 2 και 3του παρόντος άρθρου α- 
παγορεύεταιη πραγματοποίηση της συγκέντρωσης μέχρι 
της έκδοσης μιάς από τις αποφάσεις που προ βλέπονται 
στο άρθρο 4δ παράγραφοι 2,3,4,5,6 και 7.Σε περίπτω¬ 

ση παράβασης της απαγόρευσης αυτής η Επιτροπή 
Ανταγωνισμού επιβάλλει πρόστιμο ύψους μέχρι δεκαπέ¬ 
ντε τοις εκατό (15%) του συνολικού κύκλου εργασιώντων 
συμμετεχουσών επιχειρήσεων, όπως αυτός ορίζεται στο 
άρθρο 4στ». Σύμφωνα με την διάταξη του άρθρου 4ε, πα- 
ραγρ. 3 Ν. 703/1997 (όπως ισχύει σήμερα) «Η Επιτροπή 
Ανταγωνισμού μπορεί, μετά από αίτηση, να επιτρέψει πα¬ 
ρέκκλιση από τις υποχρεώσεις, που αναφέρονται στις πα¬ 
ραγράφους 1 και 2του παρόντος άρθρου, προκειμένου να 
αποφευχθούν σοβαρές ζημιές σε βάρος μιάς ή περισσο¬ 
τέρων επιχειρήσεων τις οποίες αφορά η πράξη συγκέ¬ 
ντρωσης, ή σε βάρος τρίτου—». Σύμφωνα με την διάταξη 
του άρθρου 4επαραγρ. 4 Ν. 703/1997 (όπως ισχύει σήμε¬ 
ρα), «Σε περίπτωση που έχει ήδη πραγματοποιηθεί η συ¬ 
γκέντρωση κατά παράβαση των διατάξεων ή αποφάσεων 
που απαγορεύουν την πραγματοποίησή της, η Επιτροπή 
Ανταγωνισμού μπορεί να διατάξει με απόφαση ... τον δια¬ 
χωρισμό των επιχειρήσεων που συμμετέχουν στην συγκέ¬ 
ντρωση ... ή όποια άλλα μέτρα κρίνει πρόσφορα για την 
άρσητουπεριορισμούτουανταγωνισμούπου απορρέεια- 
πό την πραγματοποίηση της συγκέντρωσης. Σε περίπτω¬ 
ση μη συμμόρφωσης προς την απόφαση αυτή η Επιτροπή 
Ανταγωνισμού επιβάλλει πρόστιμο ύψους μέχρι δεκαπέ¬ 
ντε τοις εκατό (15%) του συνολικού κύκλου εργασιών των 
επιχειρήσεων που συμμετέχουν στην συγκέντρωση κατά 
τα οριζόμενα στο άρθρο 4στ και χρηματική ποινή ύψους 
μέχρι τρία εκατομμύρια (3.000.000) δρχ. για κάθε ημέρα 
καθυστέρησης συμόρφωσης προς την απόφαση». 
Σύμφωνα τέλος με την διάταξη του άρθρου 4ε,παραγρ. 6 
Ν. 703/1997 (όπως ισχύει σήμερα). «Το κύρος των δικαιο- 
πραξιών, που διενεργούνται κατά παράβαση της παρα¬ 
γράφου 1 του παρόντος άρθρου, εξαρτάται από την από¬ 
φαση που εκδίδεται.κατ’εφαρμογή τωνπαραγράφων 

4 ή 5 του παρόντος άρθρου.». 

Παρά την απαγόρευση του νόμου οι συμμετέχουσες ε¬ 
πιχειρήσεις πραγματοποίησαν την συγκέντρωση πριν λά¬ 
βουν την έγκριση της Επιτροπής Ανταγωνισμού, όπως άλ¬ 
λωστε και οι ίδιες ομολογούν. Εξάλλου δεν ζήτησαν από 
την Επιτροπή Ανταγωνισμού έγκριση της συγκεντρώσεως 
κατά παρέκκλιση, σύμφωνα με την προαναφερθείσα διά¬ 
ταξη του άρθρου 4ε, παράγρ. 3. Κατά συνέπειαν πρέπει να 
επιβληθεί πρόστιμο ύψους 10.000.000 (δέκα εκατομμυ¬ 
ρίων) δρχ. στον νέο συνεταιρισμό υπό την επωνυμία 
ΖυίνβΙοοορβταΙίε άβ Ζβνοπ Ρτονίηοίοπ ϋ.Α, ο οποίος ηροέ- 
κυψε από την συγχώνευση των τεσσάρων προαναφερθέ- 
ντων συνεταιρισμών Ρποείαπά, ΟοΡθιόο, Ζ.Ο.Η καιΤννββ 
Ρτονίπείβη και έχει την έδρα του στο ΜθρροΙ Ολλανδίας. Οι 
λόγοι, τους οποίους προβάλλουν οι συγχωνευθέντες συ¬ 
νεταιρισμοί για να δικαιολογήσουν την πραγματοποίηση 
της συγκεντρώσεως πριν από την άδεια της Επιτροπής 
Ανταγωνισμού δεν είναι νόμιμοι και απορρίπτονται. 

Ειδικότερα: 

Οι συγχωνευθέντες συνεταιρισμοί προέβαλαν κατά την 
ακροαματική διαδικασία και με το από 16.1.1998 υπόμνη¬ 
μά τους την δικαιολογία ότι έπρεπε να προχωρήσουν 
στην πραγματοποίηση της συγκεντρώσεως για διαφό¬ 
ρους λόγους, ο κυριότερος των οποίων είναι ο πρώτος 
που αναφέρουν ότι δηλ. απεφάσισαν να πραγματοποιή¬ 
σουν την συγκέντρωση μέχρι το πέρας της χρήσεως 
1997, ήτοι μέχρι 27 12.1997, διότι κατ'αυτόντοντρόπο και 
έχοντας θέσει ως βάση ότι η καθαρή αξία για κάθε 100 κι¬ 
λά γάλακτος για κάθε μέλος είναι η ίδια για κάθε συνεται¬ 
ρισμό εντός της χρήσεως 1997, θα απέφευγαν τις συμ- 
ψηφιστικές πληρωμές είτε στα μέλη των συνεταιρισμών 
είτε στους ίδιους τους συνεταιρισμούς. Υποστηρίζουν δε 
ότι αν περνούσε η ημερομηνία της 27.12.1997 θα έπρεπε 
να περιμένουν ένα ολόκληρο έτος για να υλοποιησουντην 
συγκέντρωση, καθ οσον οι συνεταιρισμοί είναι ανομοιο- 
γένεις μεταξύ τους (διαφέρουν ως προς τον τρόπο συμ¬ 
μετοχής των μέλων τους σε αυτόν, στην επιχειρησιακή 
δομή του, στον τρόπο υπολογισμού και διανομής των με¬ 
ρισμάτων στα μέλη του, στην τιμή αγοράς του γάλακτος 
κ.λ.π). Ο ισχυρισμός αυτός ως διατυπώνεται, ανεξαρτή¬ 
τως του αν είναι νόμιμος ή όχι, δεν απεδείχθη {οι συγχω¬ 
νευθέντες συνεταιρισμοί δεν προσκόμισαν κάποιο απο¬ 
δεικτικό μέσο), εν πόση δε περιπτώσει δεν είναι ούτε λυ¬ 
σιτελής. Οι ανομοιογένειες αυτές δεν εμπόδισαν τους 
συγχωνευθέντες συνεταιρισμούς να συγχωνευθούν ε¬ 
ντός του 1997, έχοντας μάλιστα θέσει ως βάση κοινή κα¬ 
θαρή αξία (τιμή) γάλακτος. Την ίδια ή άλλη κοινή τιμή θα 
μπορούσαν να θέσουν και για την επόμενη διαχειριστική 
χρήση. Η αποφυγή συμψηφιστικών πληρωμών εντός του 
1997 είναι επιχείρημαλογιστικής φύσεως και σημαίνει βε¬ 
βαίως διευκόλυνση του λογιστηρίου, δεν αποτελεί όμως 
άνευ άλλου τινός επαρκή νόμιμο λόγο για την υλοποίηση 
της συγκεντρώσεως χωρίς άδεια της Επιτροπής 
Ανταγωνισμού. Εν πάση περιπτώσει οι συγχωνευθέντες 
συνεταιρισμοί δεν προσήγαγαν στοιχεία, από τα οποία να 
συνάγεται ότι οι συμψηφισμοί αυτοί δεν θα ήταν δυνατόν 
να αποφευχθούν και κατά την χρήση 1998. 

Οι υπόλοιποι λόγοι που προβάλλουν συνοψίζονται πρώ¬ 
τον στο ότι η αναβολή εγκρίσεωςτης συμφωνίας συγχω- 
νεύσεως από τις Γενικές Συνελεύσεις των μελών τους για 
το 1998 θα μετέτρεπε τις πιθανότητες εγκρίσεως από βέ¬ 
βαιες σε ισχνές, δεύτερον στο ότι θα εδημιουργείτο αβε¬ 
βαιότητα στους εργαζομένους, στα στελέχη, τους αντι¬ 
προσώπους και τους προμηθευτές, τρίτον ότι ειδικώς ως 
προς τον συνεταιρισμό ΡπθεΙβπά οι συμμετοχές σε αστόν 
έπρεπε να ανταλλαγούν σε εσωτερικό χρηματιστήριο, 
πράγμα το οποίο είναι δυνατόν μόνον λίγες φορές το χρό¬ 
νο, τέταρτον στο ότι, ενώ πωλούντα προϊόντατους σε 200 
χώρες μόνον σε δύο (Ελλάδα και Γερμανία) έπρεπε να 
γνωστοποιηθεί η συμφωνία και πέμπτον στο ότι ειδικώς 
για την Ελλάδα υπέγραψαν μεταξύ τους την από 
19.12.1997 συμφωνία, βάσει της οποίας καθ’ όλο το διά¬ 
στημα, κατάτο οποίο η Ελληνική Επιτροπή Ανταγωνισμού 
δεν θα έχει λάβει απόφαση επί της γνωστοποιήσεως, οι 
δραστηριότητες των συμβαλλόμενων στην Ελλάδα θα 
παραμείνουν χωριστές και ανεξάρτητες, ο έλεγχος επί 
της ΦΡΗΣΛΑΝΤ ΕΛΛΑΣ ΑΕ δεν θα τροποποιηθεί και η ε¬ 
ταιρία αυτή δεν θα αναλάβει την εμπορία, αντιπροσωπεία 
ή άλλη δραστηριότητα αναφορικά με τα προϊόντα των υ¬ 
πολοίπων τριών (πλην ΡπθεΙαπά) συνεταιρισμών. 

Οι τρεις πρώτοι από τους άνω λόγους, ανεξάρτητα του 
αν είναι νόμιμοι ή όχι, πρώτον είναι αόριστοι, διότι δεν εξη¬ 


γούν ποιο ακριβώς θα ήταν το πρόβλημα που θα οδηγού¬ 
σε σε ολοκληρωτική ματαίωση της συγκεντρώσεως λί¬ 
γους μήνες αργότερα εντός του 1998. Δεύτερον οι ίδιοι 
αυτοί λόγοι δεν απέδείχθησαν (οι συγχωνευθέντες συνε¬ 
ταιρισμοί δεν προσεκόμισαν κανένα αποδεικτικό στοι¬ 
χείο). Τρίτον εν πάση περιπτώσει οι. λόγοι αυτοί ουσιαστι¬ 
κά δεν είναι αυτόνομοι, αλλά στηρίζο νται στο μη λυσιτελές 
γεγονός ότι οι συγχωνευθέντες συνεταιρισμοί αποφάσι¬ 
σαν για τον προαναφρθέντα βασικό λόγο (λινότερος φόρ¬ 
τος εργασίας για το λογιστήριο) να πραγματοποιήσουν 
την συγκέντρωση οπωσδήποτε μέχρι 27.12.1997. Με βά¬ 
ση αυτό ανεκοίνωσαν την συμφωνία συγχωνεύσεως ως τε¬ 
τελεσμένο γεγονός για τις 27 12.1997, παρ’ότι δεν είχαν 
λάβει έγκριση από την ελληνική Επιτροπή Ανταγωνισμού, 
κάθε δε νόμιμη διαδικασία μετά την ως άνω ημερομηνία, ό¬ 
πως λ,χ. η διαδικασία ενώπιον της Επιτροπής 
Ανταγωνισμού, εθεωρήθηότιθα εδημιουργούσεταπροα- 
ναψερθέντα (και μη αποδειχθέντα) προβλήματα. 

Το ότι μόνο για δύο χώρες (Ελλάδα και Γ ερμανία) υπήρ¬ 
χε υποχρέωση γνωστοποιήσεως της συγκεντρώσεως , 
δεν είναι νόμιμος λόγος πραγματοποιήσεως της συνκε- 
ντρώσεως χωρίς την έγκριση της Ελληνικής Επιτροπής 
Ανταγωνισμού. 

Τέλος, η ειδική συμφωνία ως προς την ελληνική αγορά, 
ανεξαρτήτως του κύρους της (έχει συναφθεί προ της ο- 
λοκληρώσεωςτης συγκεντρώσεως μεταξύ των υπό συγ¬ 
χώνευση συνεταιρισμών, οι οποίοι μετά την 27.12 1997 έ- 
παψαν να υπάρχουν ως αυτόνομα νομικά πρόσωπα), δεν 
εμποδίζει τον νέο συνεταιρισμό να έχει δυνατότητα ελέγ¬ 
χου της θυγατρικής του εταιρίας ΦΡΗΣΛΑΝΤ ΕΛΛΑΣ ΑΕ 
και επομένως δυνατότητα καθορισμού της πολιτικής της. 

Εν πάση περιπτώσει για όλους αυτούς τους λόγους οι 
συγχωνευθέντες συνεταιρισμοί είχαν την δυνατότητα βά¬ 
σει του ελληνικού νόμου να ζητήσουν πριν από την συγχώ¬ 
νευση έγκριση της συγκεντρώσεως κατά παρέκκλιση, σύμ¬ 
φωνα με τους όρους του άρθρου 4ε, παραγρ. 3 Ν. 703/77, 
πραγμα όμως που δεν έκαναν, παρ’ότι εγνώριζαντο νόμο. 

Εξάλλου λόγω του ότι η πραγματοποιηθείσα συγκέ¬ 
ντρωση δεν περιορίζει ή εν πάση περιπτώσει δεν περιορί¬ 
ζει σημαντικά τον ανταγωνισμό (υπό την έννοια του άρ¬ 
θρου 4γ Ν 703/1977) η Επιτροπή δεν διατάσσει τον δια¬ 
χωρισμό των επιχειρήσεων και επομένως δεν τίθεται θέμα 
κύρουςτων δικαιοπραξιώντου νέου συνεταιρισμού. 

ΓΙΑ ί ΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού αποφάσισε ομόφωνα ότι: 

1) Η συγκέντρωση μεταξύ των ολλανδικών συνεταιρι¬ 
σμών ΡΐΪΘδίΒΠά (ΡΠΙΟ ΟΟΓΓΊΟ) 0θΟΟΘΓ3ΐίβ Β.Α., 
ΖυίνβΙοοορβΓαΙίθ Οοόβίοο υ.Α., Οοορβιαίινθ 
ΖυίνθΙίπάυεΙπβ Τννθθ Ρτονίποίθη και ΟοορβΓ9ΐίνθ 
ΖυινβΙίηάυδΙπβ «ϋβ Ζυίά- ΟοδΙ-ΗοοΚ» ΒΑ. η οποία συμφω- 
νήθηκε δια της από 14.11.1997 συμβάσεως και εν συνε¬ 
χεία υλοποιήθηκε δια της δημιουργίας νέου νομικού προ¬ 
σώπου (συνεταιρισμού) υπό την επωνυμία 
ΖυίνθΙοοορβΓ3ΐίθ άθ Ζθνοη ΡΓονίποίθπ ϋ.Α με έδρα το 
ΜθρρθΙ Ολλανδίας και η οποία γνωστοποιήθηκε από τις 
συμμετέχουσες στην συγκέντρωση επιχειρήσεις σύμφω¬ 
να με το άρθρο 4β του Ν. 703/77 στην Επιτροπή 
Ανταγωνισμού στις 13.11.1997, εγκρίνεται. 

2) Στον συνεταιρισμό υπό την επωνυμία 
ΖυίνβΙοοορθΓΒϋθ άθ Ζθνβπ ΡΐΌνίηοίβπ υ.Α. ο οποίος έχει 
την έδρα του στο ΜθρρθΙ Ολλανδίας, επιβάλλεται πρό¬ 
στιμο δρχ. 10.000.000 (δέκα εκατομμυρίων) λόγωπαρα- 
βάσεως του άρθρου 4ε παρ. 1 Ν. 703/77, όπως ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η απόφαση εκδόθηκε στις 22 Απριλίου 1998. 

Ο Πρόεδρος Η Γραμματέας 

ΣΤΑΥΡΟΣ ΑΡΓΎΡΟΠΟΥΛΟΣ ΕΛΕΝΗ ΒΑΣΙΛΕΙΑΔΟΥ 

-Φ- 

ΑΠΟΦΑΣΗ 111/1998 (2) 

Η αίτηση λήψης ασφαλιστικών μέτρων της Εταιρείας με 
την επωνυμία «ΒΙΟΛΕΞ - ΒΙΟ Α,Β.Ε.Ε.» κατά των 
Εταιρειών με την επωνυμία «ϋυΒΑΘΕυ. ΒΑΤΤΕΒΙΕ3 
ΕΙΜΙΤϋΰ» και «ϋυΠΑΟΕΙ.1- δ.ρ.Α.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου 
Ανάπτυξης (Γ. Γ. Εμπορίου) την 10η Μαρτίου 1998, η¬ 
μέρα Τρίτη και ώρα 13.00 μ.μ. με την εξής σύνθεση: 
Πρόεδρος: Σταύρος Αργυρόπουλος. 

Μέλη: Βλάσιος Αοημακόπουλος, 

Μιχαήλ Φράγκος, κωλυόμενου του τακτικού Νικ. 
Παραθύρα, 

Χαρίλαος Χάρακας, 

Κων/νος Ηλιόπουλος, 

Μελίνα Μουζουράκη. 

Γραμματέας: Αλεξάνδρα - ΜαρίαΤαραμπίκου. 

Τα λοιπά τακτικά και αναπληρωματικά μέλη, καίτοιπρο- 
σκληθέντα, δεν προσήλθαν λόγω κωλύματος. 

Θέμα της συνεδριάσεως ήταν η αίτηση ασφαλιστικών 
μέτρων της εταιρίας με την επωνυμία ΒΙΟΛΕΞ-ΒΙΟ 
Α,Β.Ε.Ε. κατά των εταιριών με την επωνυμία ουΒΑΟΕΕΙ 
ΒΑΤΤΕΒΙΕ3 ΙΙΜΙΤΕϋ και ΟυΒΑΟΕίί δ.ρ.Α. Η ακροαμα¬ 
τική διαδικασία είχε αρχικά ορισθεί για τις 6.3.1998, οπό¬ 
τε και ανεβλήθη ύστερα από αίτημα του κ Νικ. Δεσύπρη 
πληρεξούσιου δικηγόρου των εταιριών ουΠΑΟΕΕΕ ΒΑΤ- 
ΤΕΒΙΕ3 ΕΙΜΙΤΕϋ και ΟυΒΑΟΕΙΙ δ.ρ.Α για προσωπικούς 
λόγους. 

Στη συνεδρίαση παρέστησαν: 1) για την εταιρία ΒΙΟ- 
ΛΕΞ-ΒΙΟ Α,Β.Ε.Ε. ο πληρεξούσιος δικηγόρος κ. Γεώργιος 
Καρύδης και 2) για τις εταιρίες ΟΙΙΒΑΟΕΙΙ. ΒΑΤΤΕΒΙΕ3 
ΕΙΜΙΤΕϋ και ΟυΒΑΟΕΟ. δ.ρ.Α. ο πληρεξούσιος δικηγό¬ 
ρος τους κ. Νικόλαος Δεσύπρης. Επίσης παρέστη ως 
μάρτυρας ο κ. Χαράλαμπος Χατζηδάκης, οικονομικός 
Δ/ντήςτης εταιρίας ΒΙΟΛΕΞ. 

Στην αρχή της συζητήσεως το λόγο έλαβε η Γ ενική ει- 
σηγήτρια της Γραμματείας, η οποία ανέπτυξε τη γραπτή 
εισήγηση της Υπηρεσίας και πρότεινε την απόρριψη της 
υπό κρίση αίτησης ασφαλιστικών μέτρων. 

Κατόπιν, πρώτος το λόγο έλαβε ο πληρεξούσιος δικη¬ 
γόρος της καταγγέλουσας εταιρίας ο οποίος ανέπτυξε 
τις απόψεις του, απάντησε σε ερωτήσεις που του υπέβα¬ 
λαν ο Πρόεδρος και τα Μέλη της Επιτροπής και ζήτησε 
την αποδοχή της αίτησης, στη συνέχεια το λόγο έλαβε ο 

πληρεξούσιος δικηγόρος των καταγγελλόμενων εταιριών 

ο οποίος ανέπτυξε τις απόψεις του, απάντησε σε ερωτή¬ 
σεις που του υπέβαλαν ο Πρόεδρος και τα Μέλη της 
Επιτροπής και ζήτησε την απόρριψη της εν λόγω αιτήσε- 
ως. 

Η Επιτροπή Ανταγωνισμού συνήλθε σε Διάσκεψη την 
1 η Απριλίου 1998, ημέρα Τετάρτη και ώρα 13.30 μ.μ. στην 
αίθουσαθί 1 του Υπουργείου Ανάπτυξης (Γ.Γ. Εμπορίου), 
κατά την οποία, αφού έλαβε υπ’ όψη της τα στοιχεία του 
φακέλου την Εισήγηση της Γ ραμματείας, τις απόψειςπου 
διετύπωσαν, εγγράφως και προφορικώς, τα μέρη κατά 


την συζήτηση της υποθέσεως καθώς καιτα υπομνήματα 
που υπεβλήθησαν, σκέφθηκε ως εξής: 

I. Η εταιρία Β ΙΟΛΕΞ Α.Ε. με την από 19-12-1997 και μεα- 
ριθμ. καταθ.96/20-1-1998 αίτησή της προς την Επιτροπή, 
που απευθύνεται κατά των εταιριών 0υΠΑΘΕ1_1_ ΒΑΤ- 
ΤΕΒΙΕ5 υΜΙΤΕϋ και ϋυΒΑΟΕΙ-Ε 3.Ρ.Α. ζητεί, με βάση το 
άρθρο 9 παρ.4 του Ν.703,Η 977, την λήψη ασφαλιστικών 
μέτρων κατ’αυτών επικαλούμενη πιθανή παράβαση από 
τις εν λόγω εταιρίες των άρθρων 1 παρ.1 και 2περ. γ’ και 
2α του ίδιου νόμου, ώστε να υποχρεωθούν κυρίως στη συ - 
νέχιση μαζί της συμβατικού τους δεσμού με την παράδο¬ 
ση της δοθείσας προς αυτές παραγγελίας 8.000.000 μπα · 
ταριών και την συνέχιση εκτέλεσης των διδόμενων πα¬ 
ραγγελιών στο μέλλον. 

II. Ο Ν. 703/77 (ΦΕΚΑ' 278) «Περί Ελέγχου Μονοπωλίων 
και Ολιγοπωλίων και Προστασίας του Ελεύθερου 
Ανταγωνισμού» όπως ισχύει, αναφορικά με την εσωτερι¬ 
κή αγορά, ορίζει στο άρθρο 1 παρ.1 ότι «Απαγορεύονται 
πάσαι αι συμφωνίαι μεταξύ επιχειρήσεων, πάσαι αι απο¬ 
φάσεις ενώσεων επιχειρήσεων και οιασδήποτε μορφής ε¬ 
ναρμονισμένη πρακτική επιχειρήσεων, αι οποίαι έχουν ως 
αντικ.είμενον ή αποτέλεσμα την παρακώλυσιν, τον περιο¬ 
ρισμόν ή την νόθευσιν του ανταγωνισμού, ιδία δε αι συνι- 
στάμεναιείς: α)... β)... γ)... δ) την κατά τρόπο νδυσχεραί- 
νονται την λειτουργίαν του ανταγωνισμού εφαρμογήν εν 
των εμπόριω ανίσων όρων δι’ ισοδυνάμους παροχάς, ιδία 
δε την αδικαιολόγητον άρνησιν πωλήσεως, αγοράς ή άλ¬ 
λης συναλλαγής, ε)...·> 

Στο άρθρο 2 ότι: «Απαγορεύεται η υπό μίας ή περισσο¬ 
τέρων επιχειρήσεων καταχρηστική εκμετάλλευσις της 
δεσποζούσης θέσεως αυτών επί του συνόλου ή μέρους 
της αγοράς της χώρας. Η καταχρηστική αύτη εκμετάλ- 
λευσις δύναται να συνίσταται ιδία : α)... β)... γ} εις την ε¬ 
φαρμογήν ανίσων όρων δι’ ισοδυνάμους παροχάς, ιδία 
ειςτην αδικαιολόγητον άρνησινπωλήσεων, αγορών ή άλ¬ 
λων συναλλαγών, κατά τρόπο ώστε επιχειρήσεις τινές να 
τίθενται εις μειονεκτικήν εν τω ανταγωνισμό) θέσιν, δ)...». 

Στο άρθρο 2α ότι: «Απαγορεύεται η καταχρηστική εκμε¬ 
τάλλευση. από μια ή περισσότερες επιχειρήσεις, της σχέ¬ 
σης οικονομικής εξάρτησης, στην οποία βρίσκεται προς 
αυτές μια επιχείρηση, η οποία κατέχει θέση πελάτη ή προ¬ 
μηθευτή τους, ακόμη και ως προς ένα ορισμένο είδος 
προϊόντων ή υπηρεσιών, και δεν διαθέτει ισοδύναμη ε¬ 
ναλλακτική λύση. Η καταχρηστική αυτή εκμετάλλευση 
της σχέσης οικονομικής εξάρτησης δύναται να συνίστα- 
ται ιδία στην επιβολή αυθαίρετων όρων συναλλαγής στην 
εφαρμογή διακριτικής μεταχείρισης, ή στην αιφνίδια και 
αδικαιολόγητη διακοπή μακροχρόνιων εμπορικών 
σχέσεων». 

Από τις παραπάνω διατάξεις και σε σχέση με το ζήτημα, 
αν η άρνηση πώλησης είναι ή όχι απαγορευτέα στα πλαί¬ 
σια εφαρμογής αυτών, προκύπτουν τα ακόλουθα ως 
προς τις προϋποθέσεις που απαιτείται εκτός των άλλων 
να συντρέχουν, για την υπαγωγή αυτής σε κάθε μια από 
τις εν λόγω διατάξεις κατά περίπτωση: α)Στην απαγό¬ 
ρευση του άρθρου 1 παρ. 1, η άρνηση πώλησης θα πρέ¬ 
πει να αποτελεί περιεχόμενο κάποιας μορφής συμπράξε¬ 
ων ομοειδών επιχειρήσεων, με συμφωνία, απόφαση ή ε¬ 
ναρμονισμένη πρακτική, που να έχει ως αντικείμενο ή 
αποτέλεσμα, την παρακώλυση, τον περιορισμό ή την νό- 
θευση του ανταγωνισμού, β) Στην απαγόρευση του άρ¬ 
θρου 2, η αρνούμενη την πώληση επιχείρηση, θα πρέπει 
αα') να κατέχει δεσπόζουσα θέση στο σύνολο η μέρος 

της σχετικής αγοράς της χώρας, με την έννοια, ότι έχει έ¬ 
να σημαντικό ποσοστό σ' αυτήν, που της επιτρέπει να α¬ 
ναπτύσσει ανεξάρτητη συμπεριφορά, χωρίς να λαμβάνει 
ιδιαίτερα υπόψιν της τους ανταγωνιστές και τους πελά¬ 
τες της και που της παρέχει έτσι την πραγματική δυνατό¬ 
τητα, να εμποδίζει μονομερώςτον αποτελεσματικό αντα¬ 
γωνισμό, με την επιβολή όρων που κατ’ ανάγκη δεν αντι¬ 
στοιχούν σ' αυτούς, που θα επικρατούσαν στη σχετική 
αγορά σε συνθήκες υγιούς ανταγωνισμού, ββ") να προ¬ 
βαίνει σε καταχρηστική εκμετάλλευση της δεσπόζουσας 
θέσης της, στο σύνολο ή μέρος της αγοράς της χώρας, 
δηλαδή να κάνει χρήση των πιο πάνω δυνατοτήτων, που 
της παρέχει η εν λογω θέση, με τη χρησιμοποίηση μέσων 
ή πρακτικών, που αποκλίνουν απ’ αυτές του ομαλού α¬ 
νταγωνισμού μεταξύ των επιχειρήσεων, που δραστηριο¬ 
ποιούνται στη σχετική αγορά, μεταβάλλοντας έτσι μετην 
εν λόγω δραστηριότητά της, τους κανόνες ομαλής λει¬ 
τουργίας της, με τελικό αποτέλεσμα ή να θέτει εκποδών, 
ή να περιορίζει σημαντικά την ικανότητα των επιχειρήσε¬ 
ων αυτών να αντεπεξέλθουν στους κανόνες του ειρημέ- 
νου ανταγωνισμού, και γ) Για την υπαγωγή στην απαγό¬ 
ρευση του άρθρου 2α με την έννοια της αιφνίδιας και α¬ 
δικαιολόγητης διακοπής μακροχρόνιων εμπορικών 
σχέσεων, θα πρέπει: αα') να υπάρχει σχέση οικονομικής 
εξάρτησης μιας επιχείρησης από άλλη ή άλλες επιχειρή¬ 
σεις, από τις οποίες προμηθεύεται ή τις οποίες προμη¬ 
θεύει ακόμη και με ένα ορισμένο είδος προϊόντων ή υπη¬ 
ρεσιών, ββ') η επιχείρηση αυτή να μη διαθέτει ισοδύναμη 
εναλλακτική λύση, με την έννοια, ότι δεν προσφέρονται 
καθόλου τέτοιες λύσεις, ή οι προσφερόμενες συνδέο¬ 
νται με σοβαρά μειονεκτήματα, δηλαδή δεν μπορεί να 
προμηθεύεται τα προϊόντα ή τις υπηρεσίες από άλλη πη¬ 
γή ή να προμηθεύει τα προϊόντα της σε άλλες επιχειρή¬ 
σεις, ή αν μπορεί, όχι με τους ίδιους, αλλά με δυσμενέ¬ 
στερους όρους, που θα έχουν ως αποτέλεσμα την περιέ- 
λευση της εξαρτώμενης επιχείρησης σε δυσμενή έναντι 
των ανταγωνιστών της θέση, αφού μειώνεται έτσι σημα¬ 
ντικά ιι ικανότητά της να αντεπεξέλθει στον ελεύθερο α¬ 
νταγωνισμό, πράγμα το οποίο μπορεί να την οδηγήσει α¬ 
κόμη και σε αδυναμία να συνεχίσειτη λειτουργία της, και 
γγ') η επιχείρηση, από την οποία εξαρτώνται οι άλλες να 
προβαίνει σε καταχρηστική εκμετάλλευση της εν λόγω ε¬ 
ξάρτησης, δηλαδή να εκμεταλλεύεται την ισχύ, που της 
δίνει η αδυναμία της εξαρτώμενης ή των εξαρτώμενων ε¬ 
πιχειρήσεων, να διαθέτουν άλλη ισοδύναμη εναλλακτική 
λύση, σύμφωνα με τα πιο πάνω, με μέσα και πρακτικές, ό¬ 
πως στο εν λόγω άρθρο ενδεικτικά αναφέρονται, που έ¬ 
χουν ως τελικό αποτέλεσμα να βλάψουν την ανταγωνι¬ 
στικότητα των τελευταίων, όπως εκτίθεται στην προη¬ 
γούμενη με στοιχεία ββ' υποπερίπτωση. 

Εξάλλου στη διάταξη του άρθρου 9 παρ.4 του ιδίου νό¬ 
μου ορίζεται, ότι: ·<Η Επιτροπή Ανταγωνισμού είναι απο¬ 
κλειστικά αρμόδια να λάβει ασφαλιστικά μέτρα ουτεπάγ- 
γελτα, κατόπιν αίτησης αυτού που έχει υποβάλλει καταγ¬ 
γελία, κατάτο άρθρο 24του παρόντος, ή κατόπιν αίτησης 
του Υπουργείου Εμπορίου, όταν πιθανολογείται παράβα¬ 
ση των άρθρων 1,2 και 2α του παρόντος και συντρέχει ε¬ 
πείγουσα περίπτωση προς αποτροπή άμεσα επικείμενου 
κινδύνου ανεπανόρθωτης βλάβης στον αιτούντα ή στο 
δημόσιο συμφέρον. Η Επιτροπή Ανταγωνισμού μπορεί να 
απειλήσει μέχρι ένα εκατομμύριο (1.000.000) δραχμές 
για κάθε ημέρα μη συμμόρφωσης προς την απόφασή της 
και να θεωρήσει αυτή καταπεσούσα, όταν με απόφασή 
της βεβαιώνεται η μη συμμόρφωση». 


Από τη διάταξη αυτή σε συνδυασμό με τις προηγούμε¬ 
νες προκύπτει ότι για τη λήψη ασφαλιστικών μέτρων από 
την Επιτροπή κατ’εφαρμογή αυτών, απαιτείται να συ¬ 
ντρέχουν σωρευτικώςτόσο μία τουλάχιστον από τις προ- 
διαληφθείσες κατά περίπτωση προϋποθέσεις παράβα¬ 
σης των άρθρ. 1 παρ. 1, 2 και 2α, όσο και επείγουσα περί¬ 
πτωση προς αποτροπή άμεσα επικείμενου κινδύνου 
ανεπανόρθωτης βλάβης στην αιτούσα τα μέτρα επιχείρη¬ 
ση (ή στο δημόσιο συμφέρον επί αιτήσεως του Υπουργού 
Εμπορίου) . 

III. Από όλα τα στοιχεία του φακέλου της υπόθεσης, τις 
δηλώσεις καπις εξηγήσεις των πληρεξουσίων της αιτού-' 
σης και των καθών η αίτηση εταιριών, τα εκατέρωθεν 
προσκομισθέντα αποδεικτικά στοιχεία, μεταξύ των οποί¬ 
ων και ένορκες βεβαιώσεις μαρτύρων ενώπιον συμβολαι¬ 
ογράφου και γενικά από όλη την ενώπιον της Επιτροπής 
διεξαχθείσα διαδικασία, πιθανολογήθηκαν τα εξής: 

Η αιτούσα εταιρία ΒΙΟΛΕΞ Α.Ε. παράγει με δική της τε¬ 
χνογνωσία το σύνολο σχεδόν των ξυριστικών λεπίδων με 
το διακριτικό σήμα «ΒΙΟ, καθώς και άλλα προϊόντα με το 
ίδιο σήμα, όπως στυλους, αναπτήρες κ.λ.π., τα οποία δια¬ 
θέτει στην Ελληνική αγορά, αλλά και διεθνώς με την συ¬ 
νεργασία του ομίλου των εταιριών «ΒΙΟ. Το μερίδιο της 
στην Ελληνική αγορά, κατά δήλώση της, ανέρχεται σε 
48% έχει ευρύ κύκλο εργασιών και οργανωμένο δίκτυο 
διανομής των προϊόντων της. 

Από τις καθών η αίτηση εταιρίες, η μεν πρώτη ΟυΠΑ- 
0ΕΙ.Ε ΒΑΤΤΕΒΙΕ3 ΙΙΜΙΤΕϋ εδρεύει στο Δυτ. Σάσσεξτης 
Μεγ. Βρεττανίας, η δε δεύτερη ΟϋΠΑΟΕΙΕ 5.ρ.Α. στο 
Μιλάνο Ιταλίας. Αμφότερες αποτελούν μέλη του ομίλου 
της αμερικανικής εταιρείας ΟυΒΑΟΕΕΕ ΙΝΤΕΗΝΑΤΙΟΝΑΙ 
ΙΝΟ, που έχει έδρα στο ΟΟΝΝΕΟΤίΟΟΙύΤτων ΗΠΑ. Ο όμι¬ 
λος των εταιριών αυτών που έχουν ίδια κάθε μία νομική 
προσωπικότητα και ανεξάρτητη επιχειρηματική δράση, 
κατασκευάζει διάφορους τύπους μπαταριών, αλκαλικών 
και μη, μετοσήμα ϋΙΙΒΑΟΕΕΙ., ϋΑΙΜΟΝ κ.λ.π., πσυπροο- 
ρίζονται κατά κύριο λόγο για χρήση από το ευρύ κατανα¬ 
λωτικό κοινό, και τις οποίες κάθε μία διαθέτει στην διεθνή 
αγορά με κατά τόπους αποκλειστικούς διανομείς. 

Στην Ελληνική αγορά, η διανομή των μπαταριών αυτών 
γινόταν από την εταιρία ΟΑΙΜΟΝ ΗΕΕΕΑ3Α.Ε. μεέδρατις 
Αχαρνές Αττικής, με σχετική σύμβαση μεταξύ αυτής και 
της πρώτης των καθών ΟυΒΑΟΕΕΕ ΒΑΤΤΕΒΙΕ3 ΕΙΜΙΤΕϋ, 
που υπεγράφη την 7-1-1988 και έληξε κοινή συναινέσει 
την 31.12.1991. Κατά την τριετή διάρκεια της εν λόγω 
σύμβασης, η διανομέας ϋΑΙΜΟΝ ΗΕϋ_Α3, ανάθεσε ένα¬ 
ντι αμοιβής 10% στην αιτούσα, με σχετική σύμβαση που υ- 
πεγράφη την 29-2-1988, την διάθεση στην Ελληνική αγο¬ 
ρά των πιο πάνω προϊόντων, λόγω του οργανωμένου δι¬ 
κτύου διανομής του διέθετε αυτή. 

Η αιτούσα, ενόψεικαι του γεγονότος ότι είχε προβεί δια 
του στελέχους της Αντ. Καψάσκη σε εξαγορά των μετο¬ 
χών της ϋΑΙΜΟΝ ΗΕΕΙΑ3, ορίσθηκε για πρώτη φορά ως 
νέος αποκλειστικός διανομέας των προϊόντων ϋυΒΑ- 
ΟΕΕΕ στην Ελλάδα, με σχετική σύμβαση που υπεγράφη 
μεταξύ αυτής και της ϋυΒΑΟΕΙ_Ε5.ρ.Α. Ιταλίας (δεύτερη 
των καθών) την 12-4-1993 με αναδρομική ισχύ από 1-1- 
1992 και με ημερομηνία λήξεως την 1-1-1995. Τέλος, ό¬ 
μοια σύμβαση μεταξύ των ιδίων συμβαλλόμενων, υπε- 
γράφητην 12-4-1995 με έναρξη ισχύος την 1-1-1995 και η 
μερομηνία λήξεως 1-1-1998. 

Μεταξύ των όρων της ανωτέρω σύμβασης, ήταν η μη α¬ 
ναζήτηση από τον διανομέα (αιτούσα) πωλητών και η μη ί- 

δρυση υποκαταστημάτων του εκτός της Ελληνικής 
Επικράτειας (4.2), η συμμετοχή της ϋυΠΑΟΕΕΕ 3.ρ.Α. συμ 
φωνηθείσες διαφημιστικές δαπάνες κατά 50% (4.7), η αυ¬ 
τόματη λήξη της σύμβασης την 1-1-1998, εκτός εάν τα μέρη 
συμφωνήσουν σε ενιαύσιες παρατάσεις αυτής, η δυνατό¬ 
τητα καταγγελίας των παρατάσεων από οποιονδήποτε των 
συμβαλλόμενων αναιτίως, με κοινοποίηση προς τον άλλο 
σχετικού εγγράφου έξη (6) μήνες πριν από το τέλος κάθε η¬ 
μερολογιακού έτους (8.1). καθώς και η δυνατότητα καταγ¬ 
γελίας από την ΟϋΒΑΟΕΕΕ, της σύμβασης με έγγραφη ει¬ 
δοποίηση προς τον διανομέα, με ισχύ 60 ημερών για έναν α¬ 
πό του αναφερόμενους σ’αυτή λόγους, όπως η μη επίτευξη 
τωνσυμφωνηθέντωνστόχωνπωλήσεωνκ.λ.π. (8.2,8.3,8.4). 

Τον Ιούνιο του 1997 η ϋυΒΑΟΕΕΕβ.ρ.Α. με την από 4-6- 
1997 επιστολή του αντιπροέδρου των Νομικών 
Υπηρεσιών της, ειδοποίησε την αιτούσα, ότι δενπροτίθε- 
ται να ανανεώσει την ανωτέρω μεταξύ τους σύμβαση, ό¬ 
ταν αυτή λήξη αυτομάτως στο τέλος του έτους, πράγμα 
το οποίο είχε ήδη από τον προηγούμενο μήνα δηλωθεί 
προς αυτή προφορικά, και ότι επιθυμούσα να έχει ομαλή 
μετάβαση σε ένα νέο διανομέα πρότεινε στην αιτούσα, 
προκειμένου να έχει κίνητρο για την προώθηση του προϊ¬ 
όντος μέχρι τη λήξη της σύμβασης, να προσφέρει σε αυ¬ 
τή προϊόντα σε σημαντικά μειωμένες τιμές και ίσως ένα 
σταθερό ποσοστό επίτωνπωλήσεων άλλου διανομέα, αν 
ορισθείτέτοιος, πριν τη λήξη. Εξειδίκευσητης πρότασης 
αυτής από την ουΠΑΟΕΕΕ,έγινε με νεότερο έγγραφότης 
από 10-6-1997 προς την αιτούσα (πρότεινε έκπτωση 20% 
στην τιμή τιμολόγησης, προμήθεια 3%επί των πωλήσεων 
του τυχόν νέου διανομέα, ανάληψη τυχόν αποθέματος σε 
τιμή κόστους στη λήξη της σύμβασης), σε απάντησή της 
από 5-6-1997 επιστολής της, με την οποία ζητούσε λεπτο¬ 
μέρειες της ανωτέρω προσφοράς της ΟυΠΑΟΕΕΙ. χωρίς 
όμως να διαφωνήσει στη δήλωση της για μη ανανέωση 
της μεταξύ τους σύμβασης, αλλ’αντιθέτως μάλλον να 

συμφωνεί αφού επιλέξει, ανέφερε «Παρακαλώ στείλτε 

μας λεπτομέρειες της προσφοράς σας το δυνατόν συ¬ 
ντομότερα, ώστε να επιτύχουμε μία αμοιβαία ικανοποιητι¬ 
κή μετάβαση^. Από τη θέση της αυτή η αιτούσα υπαναχώ¬ 
ρησε με τ ην από 17-6-1997 επιστολή του νομικού της συμ¬ 
βούλου προς την πρώτη των καθών ϋΙΙΗΑΟΕΕΕ 
ΒΑΤΤΕΒ1Ε3 ΙίΜΙΤΕϋ με έδρα το Δυτ. Σάσσεξ της Μεγ. 
Βρετανίας, και τον Ιούλιο του ιδίου έτους, έστειλε στην 
δεύτερη των καθών με ΡΑΧ, με το από 16-7-1997 έγγρα¬ 
φο, με το οποίο ζητούσε να την προμηθεύσει συνολικά 
8.000.000 μπαταρίες ϋυτασσΙΙ τύπων Μ.Ν. 1300, Μ.Ν. 
1400, Μ.Ν. 1500 και Μ.Ν. 2400. 

Η προμηθεύτρια εταιρία λαμβάνοντας υπόψη το γεγο¬ 
νός ότι οι πωλήσεις της αιτούσας σε μπαταρίες ανήλθαν 
κατά τα έτη 1992, 1993, 1994, 1995 και 1996 σε 3,692, 
3,298, 3,645, 3,643 και 4,215 εκατομμύρια μπαταρίες α¬ 
ντίστοιχα, ενώ τους επτά πρώτους μήνες του 1997 σε 
1.836.000, δηλ. σε μη ικανοποιητικά επίπεδα και εκτιμώ¬ 
ντας με βάση τα στοιχεία αυτά, ότι οι πωλήσεις της καθ’ ό¬ 
λο το έτος 1997 δεν θα ξεπερνούσαν στη πιο αισιόδοξη 
περίπτωση τα 5,2 εκατ. τεμάχια, δέχτηκε να εκτελέσει εν 
μέρει την παραγγελία αυτή, με παράδοση μόνο 1,4 εκατ. 
μπαταριών, μέχρι να συμπληρωθεί η εν λόγω ποσότητα, 
συμπεριλαμβανομένων των 1,8 εκατ. μπαταριών που ε- 
πωλήθησαν από τον Ιανουάριο έως τον Αύγουστο του 
1997 και των 2,00 εκατ. μπαταριών που είχε ως απόθεμα. 

Τέλος, στη σχετική αγορά μπαταριών για ιδιωτική κατα¬ 
νάλωση, αλκαλικών και μη, που από άποψη γεωγραφική εί¬ 
ναι η Ελληνική Επικράτεια, η δεύτερη των καθών (ΟυταοβΙΙ 


3.ρ.Α.),κατέχειπολύ μικρό μερίδιο (3,5%. 4.9%και4,1%για 
τα έτη 1997, 1996 και 1995 αντίστοιχα). Στην ίδια αγορά, 
δραστηριοποιούνται πολλές ανταγωνιστικές επιχειρήσεις, 
διάφορους τύπους όμοιας ποιότητας προϊόντων του ιδίου 
κλάδου (ΙΙοατ, ΤοεΗΐόα, Εποτρίζετ, ΡέιίΙΙίρε ροννθτ Ιίίβ, 
βυηίίράΐ) δηλαδή προϊόντα που καλύπτουν τις ίδιες για τον 
καταναλωτή ανάγκες, και οι οποίες θεωρούνται κατάτηνέν- 
νοια του νόμου ισοδύναμες εναλλακτικές πηγές εφοδια¬ 
σμού για τις επιχειρήσεις όπως η αιτούσα, που ενδιαφέρο- 
νται να προμηθευτούν τα συγκεκριμένα προϊόντα για μετα¬ 
πώληση. 

Εξ όλων των ανωτέρω συνάγεται, κατάπιθανολόγηση : 

1) Ότι η διακοπή της συνεργασίας της δεύτερης των κα¬ 
θών με την αιτούσα, στα πλαίσια του συμβατικού τους δε¬ 
σμού, αφενός μεν δεν ήταν αποτέλεσμα απόφασης ή συμ¬ 
φωνίας ή εναρμονισμένης πολιτικής, κατά την έννοια του 
άρθρ.1 παρ.1, αφετέρου δε ούτε αιφνίδια ήταν, αφού έ¬ 
λαβε χώραπρο εξαμήνου, ούτε και αδικαιολόγητη μπορεί 
να χαρακτηριστεί, αφού οι κατά μέσον όρο ετήσιες πωλή- 
σεις των προϊόντων της προμηθεύτριας από την αιτούσα 
δεν είχαν την αναμενόμενη από την προμηθεύτρια, αλλά 
και από τη συνήθη πορεία των συναλλαγών, αυξητική πο¬ 
ρεία. Ενδεικτικό τούτου ήταν το γεγονός ότι οι πωλήσεις 
του πρώτου εξαμήνου του 1997 ανήλθαν μόλις σε 1,8 ε¬ 
κατομμύρια μπαταρίες. 

2) Ότι στην Ελληνική αγορά, σε σχέση με τα ειρημένα 
προϊόντα, η δεύτερη των καθών δεν κατέχει δεσπόζουσα 
θέση, αλλά ούτε και συντρέχει περίπτωση οικονομικής ε¬ 
ξάρτησης της αιτούσης απ'αυτήν, με την έννοια των δια- 
ληφθεισών διατάξεων, ούτε κατάχρηση τέτοιας σχέσης 
από τη διακοπή της μεταξύ τους συνεργασίας, ώστε να ε¬ 
πηρεάζονται οι συνθήκες του υγιούς ανταγωνισμού στην 
εν λόγω αγορά και 

3) "Οτι δεν συντρέχει επείγουσα περίπτωση προς αποτρο¬ 
πή άμεσα επικειμένου κινδύνου να επέλθει ανεπανόρθωτη 
βλάβη στην αιτούσα, από την άποψη της περιέλευσης αυ¬ 
τής σε δεινή ανταγωνιστική θέση στη σχετική αγορά, που να 
διακυβεύει την επιχειρηματική της δραστηριότητα ή και την 
επιβίωσή της και μάλιστα εξαιτίας του γεγονότος ότι θα 
παύσει να μεταπωλεί τα προϊόντα, άλλου κατασκευαστή 
(των καθών) τα οποία ούτως ή άλλως έχουν χαμηλό ποσο¬ 
στό συμμετοχής στην αγορά αυτή, αλλά και ασήμαντη συμ¬ 
μετοχή στις γενικές πωλήσεις των προϊόντωντης αιτούσης. 

Κατά συνέπεια, η υπό κρίση αίτηση, με την οποία επι¬ 
διώκεται από την αιτούσα η λήψη ασφαλιστικών μέτρων 
κατά των καθών αυτή εταιριών, για το λόγο ότι η προδια- 
ληφθείσα συμπεριφορά αυτών θεμελιώνει παραβίαση 
των διατάξεων των άρθρων 1 παρ. 2 και 2α του Ν. 703/77, 
θα πρέπει να απορριφθεί ως προς μεν την πρώτη των κα¬ 
θών ως παθητικός ανομιμοποίητος, ελλείψει συμβατικού 
ή οικονομικού τινός δεσμού μεταξύ αυτού και της αιτού- 
σης, ως προς δε τη δεύτερη ως ουσία αβάοιμος. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 19-12-1997 και με αριθ. Καταθ. 
96/20-1-1998, αίτηση της εταιρίας ΒΙΟΛΕΞΑ.Ε. κατάτων 
εταιριών ΟίΙΒΑΟΕΙΕ ΒΑΤΤΕΒΙΕ5 ΕΙΜΙΤΕΟ και ϋυΠΑΟΕΙΕ 
5.ρ.Α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η απόφαση εκδόθηκε στις 22 Απριλίου 1998. 

Ο Πρόεδρος Η Γραμματέας 

ΣΤΑΥΡΟΣ ΑΛΕΞΑΝΔΡΑ-ΜΑΡΙΑ 

ΑΡΓΥΡΟΠΟΥΛΟΣ ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




